पाएं अपने शहर की ताज़ा ख़बरें और फ्री ई-पेपरडाउनलोड करें
आखिरकार प्रधानमंत्री सहायता कोष से देश में लग रहे 581 ऑक्सीजन जनरेशन प्लांट में से एक प्लांट जोधपुर को भी मिल गया है। इस प्लांट के लिए मंडोर सेटेलाइट अस्पताल का चयन किया गया है। इसी अस्पताल में मुख्यमंत्री अशोक गहलोत के विधायक कोष से भी एक प्लांट लगाया जा रहा है। ऐसे में प्रधानमंत्री और मुख्यमंत्री की सहायता से लगने वाले दोनों प्लांट एक ही जगह पर मरीजों के काम आएंगे।
दरअसल, पीएम केयर फंड से लगने वाले प्लांट के लिए प्रदेश के 12 शहरों का चयन कर लिया गया था, लेकिन जोधपुर को इससे वंचित रखा गया। इसे लेकर भाजपा नेता व पूर्व जिला प्रमुख पूनाराम चौधरी ने आवाज उठाई तो ऑक्सीजन प्लांट की सूची में जोधपुर के मंडोर सेटेलाइट अस्पताल को जोड़ दिया गया। यहां डीआरडीओ को जिम्मेदारी सौंपी गई है, जो 500 लीटर प्रति मिनट ऑक्सीजन जनरेट करने की क्षमता वाला प्लांट स्थापित करेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn